
Projekteerimistingimuste kinnitamine

(Rahu 38a-111 mitteeluruumi kaheks mitteeluruumiks ümberehitamine)
	1. ASJAOLUD JA MENETLUSE KÄIK


15.06.2015. a. OÜ Bonusline, mille esindajana tegutseb pr Larissa Laan, taotles (taotlus nr 6046/1-14) Narva Linnavalitsuse Arhitektuuri- ja Linnaplaneerimise Ametilt projekteerimistingimusi projekti koostamiseks Rahu 38a-111 mitteeluruumi kaheks mitteeluruumiks ümberehitamiseks.
	2. ÕIGUSLIKUD ALUSED
2.1
Vastavalt ehitusseadustiku §28 annab projekteerimistingimused kohaliku omavalitsuse üksus.

2.2
Narva linna ehitusmääruse §22 lg 1 kohaselt projekteerimistingimused kinnitab korraldusega Linnavalitsus.
2.3   Haldusmenetluse seaduse §5 lg 5 kohaselt kui haldusmenetlust reguleerivad õigusnormid      menetluse ajal muutuvad, kohaldatakse menetluse alguses kehtinud õigusnorme.



	3. OTSUS


Kinnitada projekteerimistingimused Rahu 38a-111 mitteeluruumi kaheks mitteeluruumiks ümberehitamiseks järgnevalt:

3.1 ÜLDANDMED

Ehitisregistri andmed: mitteeluruumi nr 111 üldpind 143,6 m2, senine nimetus: kauplus.
3.2 PROJEKTEERIMISE EESMÄRK

Projekti koostamise eesmärgiks on Rahu 38a-111 eluruumi mitteeluruumiks ümberehitamine.

ÜLDNÕUDED
3.3.1
Projekti koostamisel ja vormistamisel juhinduda Ehitusseadustikuga ehitusprojektile esitatavatest nõuetest, Asjaõigusseadusest, Korteriomandiseadusest, Narva Linnavolikogu 24.01.2013 otsusega nr 3 kehtestatud Narva linna üldplaneeringust, MKM 17.09.2010. a. määrusest nr 67 „Nõuded ehitusprojektile“, Eesti Standardist EVS 811:2012 „Hoone ehitusprojekt”, majandus- ja kommunikatsiooniministri 28.11.2002. a määrusest nr 14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes” jt Eesti Vabariigis kehtivatest õigusaktidest.
3.3.2
Projekt peab olema koostatud või kontrollitud projekteerimises pädeva vastutava spetsialisti poolt.
3.3.3 Vajalikud insener-tehnilised osad esitada Eesti Standarditega ettenähtud mahus.

3.3.4 Projekti koosseisus esitada situatsiooniskeem, millel on näidatud (mitte)eluruumi 111 asukoht hoones, olemasoleva olukorra ja kavandatava olukorra plaanid, seletuskiri eelprojekti staadiumi mahule vastavas koosseisus, hoone ühiste tehnovõrkude rekonstrueerimisel nende tehnovõrkude projektiosad eelprojekti staadiumis.
3.3.5 Mitteeluruumi tehnilised näitajad esitada vastavalt MKM 24.12.2002. a määrusele nr 69 „Ehitise tehniliste andmete loetelu“. Punktis „Muud oluliselt ehitist iseloomustavad andmed” esitada mitteeluruumi kasutamise otstarve, selle kood ja kasulik pind. Kasutamise otstarve esitada vastavalt MKM 04.12.2012. a määrusele nr 78 „Ehitise kasutamise otstarvete loetelu”. 

3.3.7
Projekti lisadena esitada projekti tellija lähteülesanne ja Narva Linnavalitsuse korraldus projekteerimistingimuste kinnitamise kohta.

3.3.8
Esitada Arhitektuuri- ja Linnaplaneerimise Ametile kooskõlastamiseks Rahu 38a-111 eluruumi mitteeluruumiks ümberehitamiseks ehitusprojekt vähemalt kahes identselt komplekteeritud eksemplaris, millest vähemalt üks arhiveerimiseks A4 formaadis.
	


3.4 ARHITEKTUURSED JA LINNAEHITUSLIKUD TINGIMUSED
3.4.1 Lubatud on uute siseseinte püstitamine. Keelatud on piirde- ja kandetarindite muutmine. 
3.4.2 Sisetehnosüsteemide rekonstrueerimine: tagada tehnokommunikatsioonide müra normtasemed. Esitada kaitsemeetmed müra vähendamiseks. Mitte kahjustada maja ühisomandis olevaid tehnosüsteeme. 

3.4.3 Kõrgendatud niiskusega ruumide projekteerimise puhul tagada pikaajaline kaitse niiskuse eest. Ventilatsioonilõõride puudumise puhul näha ette sundventilatsioon. 

3.4.4 Näha ette eluruumi varustamine suitsuanduritega.
3.6 KOOSKÕLASTUSED
3.6.1
Päästeameti Ida Päästekeskus.
3.6.2
Terviseameti Ida talitus.
3.6.3

Narva Linnavalitsuse Arhitektuuri- ja Linnaplaneerimise Amet.
3.6.5
Rahu 38a-111 (ja 112) eluruumi(de) omanik(ud).

3.6.6

Projekti tellija või tema seaduslik esindaja.
4. RAKENDUSSÄTTED
4.1
Käesolevad projekteerimistingimused on kehtivad kuni 04.08.2020. a.
4.2
Käesolev korraldus jõustub alates teatavakstegemisest.

4.3
Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

